L'Ajuntament inicia els tràmits perquè “La Cordà de Paterna” siga marca registrada
13/02/2020

# L'Ajuntament inicia els tràmits perquè “La Cordà de Paterna” siga marca registrada

[![L'Ajuntament inicia els tràmits perquè “La Cordà de Paterna” siga marca registrada](/images/noticias/2020/02/corda-marca-gr.jpg)](/images/noticias/2020/02/corda-marca-gr.jpg)

13.02.2020

La festa està identificada amb un anagrama que s'utilitza en el marxandatge oficial

L'Ajuntament de Paterna ha iniciat els tràmits perquè La Cordà de Paterna siga oficialment marca registrada.  
  
Des del consistori estem utilitzant en el marxandatge un anagrama amb unes característiques gràfiques determinades, per la qual cosa creiem que és el moment de registrar aqueixa imatge, tenint en compte la projecció i potencial d'aquesta festa.  
  
Així doncs, amb l'objectiu de diferenciar la marca, distingir-la i protegir-la, el consistori ha aprovat l'inici dels tràmits per a inscriure en el Registre de Patents i Marques La Cordà de Paterna, tant a nivell nacional com internacional.  
  
Des que en 2017 fóra declarada Festa d'Interés Turístic Nacional, la Cordà de Paterna ha estat identificada en el material de promoció de l'Ajuntament per un distintiu gràfic, amb una tipografia i colors específics, que s'ha convertit en un referent d'aquesta popular festa.  
  
El registre de la marca respon a una necessitat de formalitzar-la, derivada de la projecció nacional i internacional d'aquesta festa, i, també, a causa del potencial turístic que es preveu que vaja acreixent-se amb cada edició.